**BIOLOGIJA 8. razred**

**DELO NA DALJAVO (DOMA), petek, 3.4.2020**

**ČUTILA – Zgradba očesa**

**Navodila za učence**

Razišči in razmisli

* Kaj se zgodi, da se privadim močnejši svetlobi?

Za dve minuti pokrij eno oko. Nato opazuj obe očesi v ogledalu. Kaj opaziš?

* Ali poznaš svoje oči? Opiši zunanje dele očesa.
* Čemu so namenjene solze? Kakšen okus imajo? Zakaj smrkaš, kadar jočeš? Zakaj je potrebno mežikanje?

Napravi kratek poskus. Zazri se v predmet v daljavi in zadrži mežikanje. Kaj občutiš?

* Poskus – poišči svojo slepo pego. Na list papirja si nariši na levo stran rožico in na desno piko (glej spodnjo sliko). Levo oko zapri, z desnim pa se zazri v narisan cvet. Z razdalje 30 cm pomikaj list proti sebi, dokler pika na desni ne izgine. Zakaj je pika izginila? Zakaj se pika spet pojavi?

*slika slepa pega* 

V učbeniku na str. 127-129, si preberi vse o zgradbi očesa in zgradbi očesnega zrkla.

Na spletni strani irokusplus, si poglej video zgradba očesa str. 7.2. Vidim in str. 7.3 zgradba očesa

<https://www.irokusplus.si/vsebine/irp-bio8/>

V zvezek si zapiši naslov **Čutila-zgradba očesa** in prepiši zapis v zvezek. V prilogi sem vam kot možnost priložila sliko – zgradba očesnega zrkla. Če imaš možnost si jo sprintaj in zalepi v zvezek, zraven pa dopiši zgradbo, lahko pa si narišeš zgradbo očesnega zrkla.

*Zapis v zvezek, petek, 3.4.2020*

**Čutila-zgradba očesa**

Oko je sestavljeno iz zrkla, ki ga premikamo, zgornje in spodnje veke, trepalnic in

obrvi.

|  |  |
| --- | --- |
| pomožni del očesa | funkcija  |
| obrvi | Preusmerjajo kapljice, ki polzijo po čelu. |
| trepalnice  | Ujamejo prašne delce. |
| veke | Zaprejo dostop premočni svetlobi. Varujejo pred mehanskimi poškodbami in izsušitvijo. |
| solzne žleze in solze | Vlažijo oko, ga čistijo. |
| solzni kanal | Po njem se solze zlivajo v nos, kjer vlažijo zrak. |

**Zgradba očesnega zrkla**



slepa pega

rumena pega

**Rumena pega** je mesto najostrejšega vida, območje na mrežnici, kjer je največ čutilnih celic. Sliko zaznamo najbolj ostro.

**Slepa pega** je mesto na mrežnici, kjer izhaja živec. Tam ni čutilnih celic, zato če slika nastane na tem mestu, je ne vidimo.

Na mrežnici sta dve vrsti vidnih čutnic, **čepki** in **paličice**.

**Paličice** vzdraži manjša količina svetlobe, posredujejo samo črno-belo sliko. **Čepki** potrebujejo več svetlobe in so občutljivi na različne valovne dolžine svetlobe, zato nam posredujejo barvno sliko. V mrežnici imamo **tri vrste čepkov** **rdeča**, **modra** in **zelena**, ki so občutljivi vsak za svojo barvo svetlobe. Ostale barve vidimo zaradi kombinacije teh treh barv.

*Ta slika je samo za lažje razumevanje, ne rabiš je risati ali sprintati.*



Priloga – zgradba očesnega zrkla

